Pandooraviirus

Pandooraviirus (Pandoravirus) on väga suurte viiruste perekond, mille genoomid on palju suuremad kui teistel teadaolevatel viirustel. Nagu ka teised väga suured viirused Mimivirus ja Megavirus, nakatab pandooraviirus amööbe, kuid selle genoom, mis sisaldab 1,9–2,5 miljonit DNA aluspaari, on ligikaudu kaks korda suurem kui Megavirus'el, samuti erineb pandooraviirus neist nii välimuse kui genoomistruktuuri poolest.

2014. aastal leiti Siberis mõõtmetelt veel suurem viirus Pithovirus sibericum, millel on küll aga vähem geene.Pithovirus: Bigger than Pandoravirus with a smaller genome virology.ws, 4. märts 2014

Klassifikatsioon
Pandooraviiruste perekonda kuulub kaks viiruste liikiPiret Pappel, Elupuu uus haru?, Veebiversioon (vaadatud 28.03.2014): 
Pandoravirus dulcis;
Pandoravirus salinus. 

Avastamine
Pandooraviirused avastas Aix-Marseille Ülikooli teadlaste meeskond, mida juhtisid Jean-Michel Claverie ja Chantal Abergel. Teade sellest ilmus ajakirjas Science 2013. aasta juulis. 

Umbes 1,1 miljoni aluspaariga Mimivirus avastati juba 1992. aastal, kuid see klassifitseeriti viiruseks alles 2003. aastal. 2011. aastal avastatud Megavirus'e genoomis on umbes 1,3 miljonit aluspaari. 

Nende megaviiruste avastamise järel hakati otsima ka teisi suuri amööbe nakatavaid viirusi. Nii leitigi kaks uut liiki: Pandoravirus salinus Tšiili ranniku lähedalt mereveest (genoomis üle 2,5 miljoni aluspaari) ja Pandoravirus dulcis mageveetiigist Melbourne'i lähedal Austraalias (1,9 miljonit aluspaari).

Viirustele pandi nimi Pandora müüdi järgi, kuna avastajate arvates võivad need olla bioloogia jaoks nagu Pandora laegas, muutes meie teadmisi elu alustest täielikult."Pandoravirus : découverte d’un chaînon manquant entre le monde viral et le monde cellulaire" CEA, 19. juuli 2013.

Kirjeldus
Pandooraviiruste läbimõõt on umbkaudu 1 mikron. Need on tindiplekisarnase kujuga, mis sarnaneb mõnedele bakteritele. Neist suurema, Pandoravirus salinus'e genoomi kuulub väidetavalt 2556 geeni, millest vaid 6% sarnanevad äratuntavalt teistest organismidest tuntutega. Kuna ülejäänud geene on seni avastatud liikidest nii erinevad, oletavad avastajad, et see viirus võib olla fülogeneetilise puu senitundmatu haru. Teised eksperdid peavad seda oletust siiski ennatlikuks.

 Vaata ka 
 Hiirus

Viited

Välislingid
 Rachel Sullivan "Giant viruses raise questions about life" ABC, 19. juuli 2013
 "Вирус Пандора мог прилететь к нам с Марса" Яндекс.Директ, 21. juuli 2013

Kategooria:DNA-viirused